હમણાં મિત્ર વિનોદ ભટ્ટના મરણોત્તર શ્રદ્ધાંજલીઓ અને લાગણીઓના ભારે ધસારાને અનુભવવા મળી. સોશિયલ મિડિયા પર જે લોકો આટલું બધું લખે એ રૂબરૂ આવે પણ નહિ! આ એક નવી સામાજિકતા છે. એક જ શહેરમાં છીએ, પંદર-વીસ મિનિટ કે અડધો કલાકનું અંતર છે, પણ માણસને એની લાગણીઓ વીજાણું પડદે વ્યક્ત કરવી છે, પ્રત્યક્ષ નથી થવું. આ ખોટું છે કે ખરું છે તે ખબર નથી, પણ મનુષ્યની અભિવ્યક્તિની આ સબ-સિસ્ટમ કે વૈકલ્પિક વ્યાકરણ ઊભું થઈ રહ્યું છે. ચિંતા નથી, વિસ્મય છે.